Spyrja hvort siðareglur séu til staðar á heilsuræktarstöðvum Rótin - félag um málefni kvenna með áfengis - og fíknivanda sendi nýlega bréf á heilsuræktarstöðvar , ráðherra íþróttamála , ASÍ og SI til að falast eftir upplýsingum um hvernig gætt sé að persónulegu öryggi iðkenda á heilsuræktarstöðvum t.d. með siðareglum og varúðarráðstöfunum við ráðningu starfsfólks . Í bréfi Rótarinnar segir m.a. : „ Mörg aðildarfélög ÍSÍ hafa gert samninga við heilsuræktarstöðvar sem fela það í sér að börnum niður í 14 ára aldur er beint inn á stöðvarnar . Almennt virðast heilsuræktarstöðvarnar ekki vera með siðareglur fyrir starfsfólk né virðast samtök starfsmanna hafa sett sér slíkar reglur , svo sem einkaþjálfarar . ÍSÍ er með ítarlegar siðareglur að því er varðar starf í aðildarfélögum en við spyrjum hvaða kröfur eru gerðar til samstarfsaðila ÍSÍ og aðildarfélaga ? Er þess krafist að heilsuræktarstöðvar , t.d. , séu með skýrar siðareglur og stefnu í starfsmannamálum til að tryggja persónulegt öryggi iðkenda ? “ Rótarkonur segjast þekkja dæmi þess að maður sem dæmdur hefur verið fyrir mjög gróft ofbeldi gagnvart barni sé við störf á heilsuræktarstöð sem gert hefur samninga við íþóttafélög og fleiri opinbera aðila . „ Við hvetjum ÍSÍ til að skoða mál sem varða persónulegt öryggi iðkenda , ekki bara inni í félögunum , heldur einnig þegar þeim er vísað til þriðja aðila . “